Diari Oficial de la Generalitat Valenciana


Sumari del DOGV 9644, del 20-07-2023 (2023/7644)

RESOLUCIÓ de 3 de juliol de 2023, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Espacio Vivo School, a Elx.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7644


Data del document
:   03-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 3 de juliol de 2023, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Espacio Vivo School, a Elx. [2023/7644]  
Antecedents de fet  
Primer. Amb data 17 de març de 2022, l'entitat Espacio Vivo School, SL, va sol·licitar l'obertura i funcionament d'un centre docent estranger amb denominació específica Espacio Vivo School, a Elx, adjuntant el certificat d'elegibilitat expedit per New England Association of Schools & Colleges, INC (NEASC), amb una validesa fins al 31 d'agost de 2024, per als següents ensenyaments per a alumnat espanyol i estranger.  
- Una secció d'Infantil (de 3 a 6 anys) per a un màxim de 30 llocs escolars.  
- Una secció de Primària (de 6 a 12 anys) per a un màxim de 15 llocs escolars.  
  
Segon. Amb data 1 de febrer de 2023, la direcció territorial d'aquesta conselleria a Alacant emet proposta favorable respecte de la sol·licitud, basant-se en els informes favorables de la Inspecció d'Educació i de la Unitat Tècnica, de dates 3 de novembre de 2022 i 31 de gener de 2023, respectivament.  
  
Tercer. Amb data 22 de juny de 2023, el Ministeri d'Afers Exteriors emet informe favorable respecte de la sol·licitud d'obertura i funcionament del centre docent estranger, basant-se en l'article 7.7 del Reial decret 806/1993, de 28 de maig, sobre règim de centres docents estrangers a Espanya.  
A aquests antecedents de fet els són aplicables els següents  
  
Fonaments de dret  
Primer. Vista la proposta del director general de Centres Docents i de conformitat amb aquesta i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament, i en virtut de la delegació establida en la Resolució de 13 d'abril de 2022, l'òrgan competent per a dictar aquesta resolució és el secretari autonòmic d'Educació i Formació Professional.  
  
Segon. Els centres docents estrangers a Espanya, de conformitat amb l'article 5.1 del Reial decret 806/1993, hauran de posseir els requisits que, per a la creació de centres docents i la validesa oficial plena dels seus ensenyaments, exigisca la legislació dels països d'acord amb el sistema educatiu dels quals pretenguen impartir aquests.  
D'acord amb el criteri del Ministeri d'Educació plasmat en informe de data 11 de juliol de 2019, NEASC és una entitat reconeguda i vàlida als efectes requerits pel Reial decret 806/1993, de 28 de maig, que sotmet a un procés a totes les escoles que van des de “l'aptitud” fins a la “candidatura” formal i el possible “estatus acreditat”.   
Aquest procés d'acreditació controla tots els aspectes del centre, incloent-hi els programes acadèmics i de suport, el personal, així com la idoneïtat educativa dels edificis i les instal·lacions.  
En l'esmentat informe, el Ministeri d'Educació estableix que “vist que el procediment d'acreditació tracta de garantir la validesa plena dels ensenyaments, d'una manera que suposa la necessitat de verificar com es realitza l'efectiva implantació dels ensenyaments, tot això fins a arribar a la plena acreditació, serà l'administració educativa afectada qui haja de valorar si la seua autorització d'obertura i funcionament ha d'establir una duració ajustada a aquestes dates la validesa de les quals està sent certificada i, complementàriament, establir fórmules de control sobre els documents que emanen de NEASC, que permeten prorrogar les garanties de revisió i validació dels ensenyaments, amb la participació del Ministeri d'Educació i Formació Professional, si escau.  
  
D'altra banda, considera que el centre ha de comprometre's “a proporcionar els documents que permeten verificar els avanços en el procés fins a aconseguir la plena acreditació per part de NEASC davant l'administració educativa competent i limitant els efectes plens a la consecució de l'esmentada acreditació plena.”  
  
Tercer. Vist que la sol·licitud de l'autorització sol·licitada per la titularitat del centre compleix la resta dels requisits establits en el Reial decret 806/1993, de 28 de maig, sobre règim de centres docents estrangers a Espanya.  
De conformitat amb els antecedents de fet i considerats els fonaments de dret, resolc:  
  
Primer   
Autoritzar l'obertura i funcionament del centre docent estranger que a continuació s'indica, ateses les característiques, ensenyaments i capacitat màxima que s'indiquen:  
  
Codi de centre: 09369336.  
Denominació genèrica del centre: centre docent privat estranger.  
Denominació específica del centre: Espacio Vivo School.  
Titularitat: Espacio Vivo School, SL.  
Domicili: carrer de Granja de Rocamora, 25.  
Localitat: Elx.  
Província: Alacant.  
  
Ensenyaments i capacitat màxima:  
S'autoritza la impartició dels següents ensenyaments del sistema educatiu estatunidenc per a alumnat espanyol i estranger:  
- Una secció d'Infantil (de 3 a 6 anys) per a un màxim de 30 llocs escolars.  
- Una secció de Primària (de 6 a 12 anys) per a un màxim de 15 llocs escolars.  
  
Segon  
Aquesta resolució tindrà efectes acadèmics des del curs 2023-2024 fins al 31 d'agost de 2024, i estarà condicionada, d'acord amb el criteri de Ministeri d'Educació argumentat en el fonament de dret segon d'aquesta resolució, a l'aportació puntual a aquesta administració, per part de la titularitat del centre, del certificat actualitzat de NEASC abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu dins dels terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 3 de juliol de 2023.- El secretari autonòmic d'Educació i Formació Professional: Miguel Soler Gracia.